UNIQ เซ็นรับงานก่อสร้างรถไฟ “ไทย-จีน” สัญญา 4-6 มูลค่า 9.4 พันลบ.
UNIQ ลงนามสัญญาก่อสร้างรถไฟ "ไทย-จีน" ระยะ 1 สัญญา 4-6 มูลค่า 9.4 พันลบ.
UNIQ ลงนามสัญญาก่อสร้างรถไฟ "ไทย-จีน" ระยะ 1 สัญญา 4-6 มูลค่า 9.4 พันลบ.
29 มี.ค. 2564

บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ ระบุว่า วันนี้ (29 มี.ค. 2564) บริษัทได้ลงนามในสัญญาจ้างก่อสร้างโครงการความร่วมมือระหว่างรัฐบาลแห่งราชอาณาจักรไทย และรัฐบาลแห่งสาธารณรัฐประชาชนจีน ในการพัฒนาระบบรถไฟความเร็วสูง เพื่อเชื่อมโยงภูมิภาค ช่วงกรุงเทพมหานคร-หนองคาย (ระยะที่ 1 ช่วงกรุงเทพมหานคร-นครราชสีมา) งานสัญญา 4-6 งานโยธาสำหรับช่วง พระแก้ว-สระบุรี กับการรถไฟแห่งประเทศไทย ผู้ว่าจ้างการรถไฟแห่งประเทศไทย มูลค่าโครงการ 9,429 ล้านบาท โดยมีรายละเอียดดังนี้
1.งานก่อสร้างโครสร้างทางรถไฟ ระยะทางรวม 31.60 กิโลเมตร โดยแบ่งเป็น คันทางรถไฟระดับดิน ระยะทางประมาณ 7.02 กิโลเมตร และโครงสร้างทางรถไฟยกระดับ ระยะทางประมาณ 24.58 กิโลเมตร
2.งานอาคาร และสิ่งปลูกสร้างรองรับงานระบบรถไฟฟ้า 7 แห่ง
3.งานรื้อย้ายสถานีเดิม งานปรับปรุงย้ายถนนเดิม งานก่อสร้างสะพานข้ามทางรถไฟ งานระบบระบายน้ำ งานรื้อย้ายระบบสาธารณูปโภคต่างๆ และงานอื่นๆ ที่จำเป็นสำหรับโครงการ